ᱥᱟᱣᱠᱟᱛᱩᱞᱞᱟᱦ ᱥᱟᱦ ᱟᱱᱥᱟᱨᱤ

ᱰᱨ. ᱥᱟᱣᱠᱟᱛᱩᱞᱞᱟᱦ ᱥᱟᱦ ᱟᱱᱥᱟᱨᱤ (᱑᱒ ᱢᱮ ᱑᱙᱐᱘ - ᱒᱙ ᱰᱤᱥᱮᱢᱵᱚᱨ ᱑᱙᱗᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ, ᱰᱤᱯᱞᱚᱢᱮᱴ, ᱯᱷᱤᱡᱤᱥᱤᱭᱟᱱ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱞᱳᱠ ᱥᱚᱵᱷᱟ ᱞᱟᱹᱜᱤᱫ ᱵᱤᱫᱚᱨ ᱥᱚᱝᱥᱚᱫᱤᱭᱟᱹ ᱴᱚᱴᱷᱟ ᱠᱷᱚᱱ ᱞᱚᱠ ᱥᱚᱵᱷᱟ ᱨᱮ ᱥᱚᱝᱥᱚᱫᱽ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ 

 ᱜᱤᱫᱽᱨᱟᱹ ᱡᱤᱭᱚᱱ 

ᱥᱟᱣᱠᱟᱛᱩᱞᱞᱟ ᱥᱟᱦ ᱟᱜ ᱡᱟᱱᱟᱢ ᱫᱚ ᱑᱖ ᱡᱩᱱ ᱑᱙᱐᱘ ᱨᱮ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱜᱟᱡᱤᱯᱩᱨ ᱨᱮ ᱭᱩᱥᱩᱯᱷᱯᱩᱨ-ᱢᱳᱦᱚᱢᱚᱫᱟᱵᱟᱫᱽ ᱵᱟᱡᱟᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱟᱡ ᱵᱟᱵᱟ ᱫᱚ ᱟᱢᱡᱚᱫᱩᱞᱞᱟᱦ ᱥᱟᱦ ᱢᱤᱨᱡᱟᱯᱩᱨ ᱨᱮ ᱰᱤᱥᱴᱨᱤᱠᱴ ᱡᱚᱡᱽ ᱮ ᱛᱟᱦᱮᱸ ᱠᱟᱱᱟ ᱾ ᱥᱟᱣᱠᱟᱛᱩᱞᱞᱟ ᱥᱟᱦ ᱫᱚ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱚᱲᱟᱜ ᱠᱷᱚᱱ ᱜᱮᱭ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱞᱟᱯᱷᱟᱝ ᱥᱮᱪᱮᱫ ᱞᱟᱹᱜᱤᱫ ᱚᱞᱤᱜᱚᱰ ᱢᱩᱥᱞᱤᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱫᱟᱹᱠᱷᱤᱞᱟᱭ ᱦᱟᱛᱟᱣ ᱠᱮᱫ-ᱟ ᱾ ᱩᱱᱤ ᱫᱚ ᱡᱤᱱᱮᱵᱷᱟ ᱩᱱᱩᱥᱩᱞ ᱵᱤᱨᱫᱟᱹᱜᱟᱲ, ᱥᱣᱤᱡᱚᱨᱞᱮᱸᱰ ᱟᱨ ᱭᱩᱱᱤᱵᱷᱚᱨᱥᱤᱴᱤ ᱳᱯᱷ ᱯᱮᱨᱤᱥ, ᱯᱷᱨᱟᱸᱥ ᱠᱷᱚᱱ ᱥᱟᱬᱮᱥ ᱟᱨ ᱰᱚᱠᱴᱚᱨ ᱳᱯᱷ ᱢᱮᱰᱤᱥᱤᱱ (M.D.) ᱠᱷᱚᱱ ᱟᱡᱟᱜ ᱵᱮᱪᱞᱳᱨ ᱰᱤᱜᱽᱨᱤᱭ ᱟᱢᱮᱴ ᱞᱮᱫ-ᱟ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱤᱱᱤᱡ ᱟᱭᱟᱨ ᱯᱟᱨᱥᱮᱛ ᱢᱩᱠᱷᱛᱟᱨ ᱚᱦᱢᱚᱫᱽ ᱚᱝᱥᱟᱨᱤ ᱦᱚᱯᱚᱱ ᱞᱮᱠᱟᱭ ᱟᱯᱱᱟᱨ ᱞᱮᱫᱮ ᱛᱟᱦᱮᱸᱫ ᱾ ᱩᱱᱤ ᱫᱚ ᱯᱷᱚᱣᱟᱨᱮ ᱥᱩᱨ ᱨᱮᱱᱟᱜ ᱪᱟᱸᱫᱽᱱᱤ ᱪᱚᱣᱠ ᱨᱮ ᱟᱡᱟᱜ ᱰᱤᱥᱯᱮᱱᱥᱚᱨᱤ ᱥᱟᱶᱛᱮ ᱑᱙᱓᱗ ᱨᱮ ᱫᱤᱞᱞᱤ ᱨᱮ ᱨᱟᱱ ᱢᱩᱨᱜᱟᱹᱱ ᱨᱮᱱᱟᱜ ᱦᱮᱣᱟᱛ ᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾  ᱟᱡᱤᱡ ᱥᱩᱨ ᱡᱚᱴᱟᱣ ᱯᱩᱨᱚᱱ ᱪᱟᱸᱫᱽ ᱡᱳᱥᱤ, ᱥᱤᱧᱚᱛᱤᱭᱟᱹ ᱠᱚᱢᱭᱩᱱᱤᱥᱴ ᱯᱟᱴᱤ ᱨᱤᱱᱤᱡ ᱯᱩᱭᱞᱩ ᱢᱟᱬᱛᱮ ᱥᱩᱛᱨᱮᱛ ᱟᱨ ᱰᱨ. ᱨᱮᱱ ᱥᱮᱱ ᱩᱱᱤᱭᱟᱜ ᱨᱟᱱᱜᱟᱲ ᱨᱮ ᱞᱮᱛᱟᱲ ᱜᱮ ᱦᱤᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾

 ᱥᱟᱹᱠᱷᱭᱟᱹᱛ